open-index/open-wikipedia-markdown huggingface dataset:
Vuhlehirskan voimala

**Vuhlehirskan voimala** () on kivihiiltä polttoaineena käyttävä lämpövoimalaitos Svitlodarskissa Ukrainassa. Se on Ukrainan toiseksi suurin hiilivoimala.

Venäjän armeija valtasi voimalan heinäkuussa 2022 Venäjän–Ukrainan sodan aikana, Ukraina tosin vähätteli menetystä.

## Lähteet
Kosken Tl työväentalo

**Koski Tl:n työväentalo** sijaitsee aivan Koski Tl:n kyläkeskuksessa. Talon omistaa Koski Tl:n Työväentalon kannatusyhdistys ry. 

## Historiaa
Koski TL:n työväentalon ensimmäinen toiminnantäyteinen aika ajoittuu rakentamisesta 1920-luvun loppuun. Vuosina 1932–1950 toiminta ei juuri ollut. Toiminta aktivoitui taas 1950-luvulla ja hiljeni 1950-luvun lopulla. Talo vuokrattiin vuonna 1957 valtatie 10 rakentajien majoitukseen. Vuokra-ajan päätyttyä talo toimi vuokrattuna asuntona ja hiljeni täysin vuonna 1971. Talo joutui tihutöiden kohteeksi, ikkunat ja suuri osa sisustuksesta rikottiin Vuonna 2017 talo yritettiin polttaa

## Rakennus
Talon ensimmäinen osa rakennettiin vuonna 1905. Se rakennettiin vanhasta tuvasta, joka purettiin, kuljetettiin työväentalon tontille ja rakennettiin uudestaan. Talon pinta-alasta puolet vei juhlasalina käytetty huone. Vuonna 1915 taloa laajennettiin rakentamalla uusi juhlasali ja näyttämö. Uusi osa oli lautarakentein ja kulmittain alkuperäistä rakennusta vasten. Entinen juhlasali jaettiin väliseinällä kahtia jolloin toinen puoli toimi ravintolana ja toinen puoli vaatesäilönä. Vuosina 1919–1920 taloon saatiin sähköt.

Työväentalon julkisivu laudoitettiin vuonna 1939. Sodan jälkeen juhlasalin lattia uusittiin ja vanhan pärekaton tilalle laitettiin tiilikatto. 1980-luvun jälkipuoliskolla huonossa kunnossa ollut talo kunnostettiin. Ensimmäiseksi uusittiin ikkunat vuonna 1985, ja seuraavaksi tiilikaton tilalle tehtiin uusi peltikatto ja vesihuolto ajanmukaistettiin vuonna 1986. Vuonna 1989 laudoitettiin ulkoseinät. Huomattava osa töistä tehtiin talkoilla.

Vuonna 2013 kunnostustöihin saatiin avustusta Kotiseutuliitolta, ja talo maalattiin ulkopuolelta ja aloitettiin keittiön saneeraus.

## Toimintaa työväentalolla
Järjestötoiminnan lisäksi talolla on ollut runsaasti muuta käyttöä. 1920-luvulla oli runsaasti iltamia. Vuodesta 1931 vuoteen 1950 toimintaa ei juuri ollut. 1950-luvulla taloa käytettiin runsaasti urheilutoiminnassa ja pidettiin tansseja ja iltamia sekä järjestettiin elokuvanäytöksiä. 1950-luvun lopulta 1980-luvun puoliväliin toimintaa ei ollut, mutta vuosikymmenen lopulla talo kunnostettiin ja toiminta elpyi. Nykyisin talossa järjestetään konsertteja ja muita musiikkitapahtumia, lasten- ja perhejuhlia ja monia muita tapahtumia.

## Lähteet
Pohjan pappila

**Pohjan pappila** (ruots. *Pojo prästgård* tai *Dalkarby prästgård*) on historiallinen pappila Pohjan entisessä kunnassa Raaseporissa Uudellamaalla. Pappilan omisti Raaseporin seurakuntayhtymä aina vuoteen 2013 asti, jolloin pappila myytiin yksityiselle taholle. Pappila ympäristöineen on suojeltu.

Pohjan pappilan nykyinen päärakennus on valmistunut 1700-luvulla. Seinien laudoitus ja ikkunat ovat peräisin 1800-luvun lopun remontista. Pohjan pappila on sijainnut samalla paikalla ainakin 1200-luvulta asti. Päärakennus on leveärunkoinen ja mansardikattoinen. Siihen on myöhemmin lisätty altaanityyppiset siipiosat. Pohjan pappilan pihapiiriin kuuluu myös monia vanhoja talousrakennuksia, kuten väentupa, joka toistaa pappilan rakennusmuotoa.

## Lähteet
Asemakeskus

**Asemakeskus** on Tampereen rautatieaseman päälle ja ympäristöön suunniteltu rakennuskokonaisuus. Se koostuu aseman päälle rakennettavasta kannesta, puistosta ja tornitaloista. Puisto sijoittuu aseman länsipuolelle ja tornit aseman ympäristöön sekä kannelle. Hankkeen suunniteltu aloitusvuosi oli alun perin 2022, ja sen arvioitiin valmistuvan kokonaisuudessaan 2030-luvulla. Aloitusta kuitenkin lykättiin vuoteen 2023 jääkiekon maailmanmestaruuskilpailujen vuoksi. Toukokuun lopussa 2023 tiedotettiin, ettei Asemakeskusta aloitetakkaan, vaan koko alue suunnitellaan uusiksi ja kytketään yhdeksi kokonaisuudeksi pohjoiskannen kanssa. Hankkeen aloitusvuosi lykkääntyi vuoteen 2026 ja näin ollen hanke viivästyy neljällä vuodella. Vuonna 2024 aloitettiin rakentamisen valmistelevat työt. Hankkeen varsinaisen rakentamisen on määrä alkaa tammikuussa 2025.

## Katso myös
* Tampereen henkilöratapihahanke
* Tampereen Kansi
 
## Lähteet
*  
### Viitteet
Autoimmuunienkefaliitti

**Autoimmuunienkefaliitti** on autoimmuunisairautena ilmenevä aivotulehdus. Erilaiset autoimmuunienkefaliitit muodostavat moninaisen kirjon, jonka tyyppejä tunnetaan lukuisia. Nuorilla potilailla tavallisin autoimmuunienkefaliitti on NMDA-reseptorin vasta-aine-enkefaliitti, jonka identifioi ensimmäisenä vuonna 2007 Josep Dalmau kollegoineen.

Autoimmuunienkefaliitti aiheuttaa vaihtelevia neurologisia ja psykiatrisia oireita. Neurologisiin ongelmiin voivat kuulua muistin ja kognitiivisten toimintojen aleneminen, liikehäiriöt, kouristelu sekä tasapaino-, puhe- ja näkövaikeudet. Psykiatrisia oireita voivat olla psykoottiset oireet (harhaluulot ja aistiharhat), paniikkikohtaukset, euforia sekä toiminnan ja käyttäytymisen muutokset, kuten tilanteeseen sopimaton seksuaalinen käyttäytyminen, pakkotoiminnot ja aggressiivisuus. Lisäksi autoimmuunienkefaliittiin sairastuneilla on kuvattu katatonisuutta, dysautonomiaa ja kipua. Oireet voivat johtaa tajuttomuuteen tai jopa koomaan. Oireet saattavat olla aaltoilevia, mutta usein ne ovat luonteeltaan päivien tai viikkojen kuluessa eteneviä. Autoimmuunienkefaliitista saattaa seurata pitkäaikaisia kognitiivisia, psyykkisiä ja somaattisia haittoja.

Autoimmuunienkefaliitti voi liittyä hermosolujen pinnassa tai sisällä olevien proteiinien vasta-aineisiin. Joskus kyse voi kuitenkin olla syöpään liittyvästä paraneoplastisesta oireyhtymästä. Yleensä autoimmuunienkefaliitti on sporadinen eli siihen ei liity perinnöllistä taustaa. Useimmiten potilaat vaihtelevat varhaisteineistä 50-vuotiaisiin. Yleisempi autoimmuunienkefaliitti on naisilla kuin miehillä. Mayo Clinicin tutkijoiden tekemässä väestötasoisessa tutkimuksessa tammikuun 2018 *[[Annals of Neurology]]ssa* esitettiin autoimmuunienkefaliitin olevan yhtä yleinen kuin infektiosta johtuvan aivotulehduksen. Autoimmuunienkefaliitin hoidossa keskeisessä asemassa ovat suonensisäisesti annosteltavat steroidit ja immunoglobuliinit.

Autoimmuunienkefaliitin mahdollisiin erotusdiagnooseihin kuuluvat infektiosta (usein herpes simplex -viruksesta) johtuva aivotulehdus, ohimolohkossa sijaitseva gliooma, magneettikuvauksessa nähtävät kouristuskohtauksen jälkeiset muutokset, metaboliset enkefalopatiat, Hashimoton enkefalopatia ja Creutzfeldt-Jakobin tauti tai muu nopeasti alkava dementia.

## Lähteet
Alppihiihdon nuorten maailmanmestaruuskilpailut 2023

**Alppihiihdon nuorten maailmanmestaruuskilpailut 2023** pidetään St. Antonissa Itävallassa 19.-25. tammikuuta. Ensimmäistä kertaa alppiyhdistetty järjestetään joukkuekilpailuna.

## Kilpailuohjelma

### Miehet

### Naiset
Lippukuvake

### Joukkuekilpailu

## Lähteet
SS Arctic

**SS Arctic** oli vuonna 1850 vesille laskettu siipiratasalus. Alus oli tunnettu sekä nopeudestaan ​​että ylellisyydestään. Alus rakennettiin New Yorkissa. Se oli yksi ja suurin neljästä Collins Linen aluksesta, joka kilpaili brittiläisyhtiö Cunard Linea vastaan. Arcticin pystyi matkaamaan jopa 13 solmun nopeudella, ja helmikuussa 1852 alus teki ennätyksen matkaamalla New Yorkista Liverpooliin yhdeksässä päivässä ja 17 tunnissa. Alus upposi 27. syyskuuta 1854 noin 80 kilometriä Newfoundlandin rannikosta, ja vei mukana yli 300 ihmistä.

## Uppoaminen
13. syyskuuta 1854 SS Arctic saapui Liverpooliin. Viikkoa myöhemmin SS Arctic lähti matkaan takaisin New Yorkkiin keskipäivällä 20. syyskuuta. Matka sujui aluksi hyvin. SS Arctic ohitti Cape Clearin, Irlannin eteläisimmän saaren, aikaisin aamulla 21. syyskuuta. Paluumatkallaan New Yorkiin Arctic kuljetti tärkeitä matkustajia, mukaan lukien omistajansa sukulaisia. 

27. syyskuuta oli sumuinen päivä, ja kapteeni käski työntekijöitä tarkkailemaan sumua muiden alusten varalta. Noin puolenpäivän aikoihin toinen alus, SS Vesta, oli yhtäkkiä ilmestynyt sumusta, ja kaksi alusta olivat törmäyskurssilla. SS Vesta oli kooltaan pienempi, ja se kuljetti ranskalaisia ​​kalastajia Kanadasta takaisin Ranskaan kesän kalastuskauden lopussa. Laivat eivät ehtineet kääntyä tarpeeksi, ja SS Vesta törmäsi SS Arcticin keulaan. SS Vestan teräsjousi rikkoi SS Arcticin puurungon, ja se irtosi aluksesta. 

Arcticin kapteeni James Luce ei tajunnut, että laiva oli hajonnut. Hän luuli, että SS Vesta oli hädässä. Hän sai kuitenkin nopeasti tietää, että Arcticissa oli myös vaurioita. Koska yritykset tukkia vuodot epäonnistuivat, Arcticin runko oli nopeasti veden valtaama. Aluksen höyrykattilat syttyivät tuleen, mutta ne sammutettiin nopeasti. Laiva jatkui liikkumista, kunnes moottorit sammuivat. 

Arcticilla oli mukana kuusi pelastusvenettä, joiden kokonaiskapasiteetti oli noin 180. Luce määräsi ne vesille, mutta useimmat paikat veneissä menivät laivan miehistön jäsenille. Omaan varaan jätetyt matkustajat yrittivät rakentaa lauttoja tai uida, mutta kumpikaan ei toiminut. Kapteeni James Luce ei mennyt pelastusveneeseen, ja jäi uppoavaan laivaan nuoren poikansa Willien kanssa. Hänet pelastettiin merestä kaksi päivää myöhemmin, mutta Willie menehtyi. 

SS Vesta, joka kärsi pahoja vahinkoja, pelastui uppoamiselta vesitiiviillä laipioillaan, ja se pääsi satamaan St. Johnsissa Newfoundlandissa. Kaksi kuudesta pelastusveneestä, jotka lähtivät SS Arcticilta, saavutti Newfoundlandin rannikon, ja kolmannen poimi ohi kulkeva höyrylaiva, joka myös pelasti muutaman eloonjääneen merestä. Muut kolme venettä katosivat. Kaikkiaan yli 300 ihmistä menehtyi; 85 eloonjääneeseen kuului 61 miehistön jäsentä ja 24 miesmatkustajaa. Kaikki kyydissä olleet naiset ja lapset menehtyivät.  

Tieto onnettomuudesta alkoi levitä lennätinjohtoja pitkin. Kun koko tarina paljastui, miehistön pelkuruus tuomittiin laajasti. Osa heistä ei koskaan palannut Yhdysvaltoihin. Julkinen suuttumus aluksella olleiden naisten ja lasten kohtelusta johti kuuluisaan naiset ja lapset ensin-periaatteeseen.

## Lähteet
Pekka Saarema

**Pekka Emil Saarema**, sukunimi aik. *Stenholm* (21. maaliskuuta 1907 Valkeala – 29. tammikuuta 1998) oli suomalainen arkkitehti. Hän suunnitteli muun muassa Yhtyneille Paperitehtaille rakennuksia Valkeakoskelle ja Myllykoskelle.

Saarema muutti 12-vuotiaana perheensä mukana Valkeakoskelle, kun hänen isästään Emil Stenholmista tuli Tervasaaren paperitehtaan ylimestari. Saarelma valmistui Teknillisestä korkeakoulusta arkkitehdiksi vuonna 1935.

Saarema oli työssä Erkki Huttusen arkkitehtitoimistossa 1932–1938. Sen jälkeen hän oli Savo-Karjalan Tukkuliikkeen rakennusosaston hoitajana 1938–1939, ja vuosina 1940–1941 hän oli työssä arkkitehti Harry Schreckin toimistossa. Vuodesta 1942 alkaen Saarema toimi 25 vuoden ajan Tukkukauppojen rakennusosaston johtajana. Hän perusti samoihin aikoihin myös oman arkkitehtitoimiston. Vuodesta 1939 alkaen Saarema suunnitteli Yhtyneille Paperitehtaille useita rakennuksia. Valkeakoskelle hän suunnitteli rakennuksia aina 1970-luvulle saakka, ja Myllykoskelle hän suunnitteli rakennuksia 1950-luvulla.

Saarema kuoli vuonna 1998 ja hänet on haudattu Nokialla Nokian Keskustan hautausmaalle 02.

## Rakennuksia

* Nokian jatkokoulu, Nokia 1940 
* Myllykosken tehtaan laajennuksia, Kerholan klubirakennuksen saneeraus, Kaarlontien Arava-talot, tehtaan toimitusjohtajan asunto Rantatalo (Kymentie 9), Myllykosken pappila, keskuskansakoulu, yhteiskoulu ja yhtiön sauna- ja pesularakennus. 1950-luvun alussa 
* Toimitusjohtaja Juuso Waldenin perheen asuintalo Antinkärki Valkeakosken Antinniemessä. 1951–1953 
* Kaipolan paperitehtaan tehdasrakennukset ja asuinrakennuksia, Kaipolanniemi, Jämsä 1952 
* Suomalaisten metsäyhtiöiden Finland House, Lontoo 1958 
* Valkeakosken kappelikirkko, Valkeakoski 1958 

## Lähteet
Martell

**Martell** tarkoittaa seuraavia henkilöitä:

## Sukunimenä
* Jaeden Martell (s. 2003), yhdysvaltalainen näyttelijä
* Jean-Henrik Martell (s. 1949), ruotsalainen soutaja
* José Luis Martell (s. 1976), meksikolainen lentopalloilija
* Liisa Repo-Martell (s. 1971), kanadalainen näyttelijä
* Patrice Martell (s. 1961), meksikolainen alppihiihtäjä
* Piera Martell (s. 1943), sveitsiläinen laulaja.

## Katso myös
* Martel
Ruotsin ja Turkin suhteet

**Ruotsin ja Turkin suhteet** alkoivat Turkin tasavallan ja Ruotsin valtion välillä 31. toukokuuta 1924. Ruotsin suurlähetystö sijaitsee Ankarassa ja Turkin suurlähetystö Tukholmassa. Ruotsin Ankaran-suurlähettiläänä toimii Staffan Herrström. Turkin Tukholmassa-suurlähettiläänä toimii Hakkı Emre Yunt. Molemmat maat ovat Euroopan neuvoston jäseniä.
Ruotsi on Euroopan unionin täysjäsen Turkki on Naton täysjäsen.
## Korkean tason vierailut
*8. marraskuuta 2022 Pääministeri Ulf Kristersson vieraili Ankarassa. Isäntänä toimi Presidentti Recep Tayyip Erdoğan.
## Katso myös
*Ruotsin ulkopolitiikka
*Ruotsin turkkilaiset
*Suomen ja Turkin suhteet
*Turkin ja Euroopan unionin suhteet

## Aiheesta muualla
*  Turkin Suurlähetystö Tukholmassa (turkiksi ja englanniksi)
* Turkin Ulkoministeriön sivu poliittisista, taloudellisista ja kaupallisista suhteista Ruotsin kanssa
* Ruotsin Suurlähetystö Ankarassa
Snappertunan pappila

**Snappertunan pappila** (ruots. *Snappertuna prästgård*) on historiallinen pappila Raaseporin Snappertunassa Uudellamaalla. Pappila toimi pitkään alueen kappalaisen virka-asuntona. Snappertunan pappila ja suuri osa ympäröivistä talousrakennuksista ovat 1830-1840-luvuilta. Snappertunan aikaisempi pappila paloi vuonna 1806 tuhoten vanhimmat kappeliseurakuntaa koskevat kirkonkirjat.

Snappertunan pappilan omistaa Raaseporin seurakuntayhtymä ja nykyisin rakennus toimii seurakuntakotina. Pappila on lain mukaan suojeltu.

## Lähteet
Viva Aerobus

**Aeroenlaces Nacionales, S.A. de C.V.** eli **Viva Aerobus**  on meksikolainen halpalentoyhtiö, jonka omistaa bussiyhtiökonserni IAMSA. Sen perusti ja rahoitti alunperin Irelandia Aviation. Yhtiö lentää Kolumbiassa, Kuubassa, Meksikossa ja Yhdysvalloissa.

## Laivasto
Viva Aerobusin laivasto tammikuussa 2023:

* 23 × Airbus A320-200
* 20 × Airbus A320neo
* 9 × Airbus A321-200
* 17 × Airbus A321neo

Laivaston keski-ikä on 5,3 vuotta.

## Lähteet

## Aiheesta muualla

* Kotisivut
Kukonjärvi

**Kukonjärvi** voi tarkoittaa seuraavia:  

* Kukonjärvi, järvi Mikkelissä
* Kukonjärvi, järvi Tampereella
* Kukonjärvi, järvi Virroilla
Perimmäinen

**Perimmäinen** voi tarkoittaa seuraavia järviä ja lampia:

* Perimmäinen, Pertunmaa
* Perimmäinen, Rautjärvi
* Iso Perimmäinen, Ähtäri
* Iso-Perimmäinen, Joutsa
* Pieni-Perimmäinen, Ähtäri
Pöllölaakso

**Pöllölaakso** tarkoittaa yleisesti MTV:n pääkonttoria. Se voi viitata seuraaviin:

* ”Vanha Pöllölaakso”, MTV:n päätoimipiste vuosina 1967–2023 Helsingin Länsi-Pasilassa eli Ilmalassa.
* ”Uusi Pöllölaakso”, MTV:n nykyinen päätoimipiste Fredriksberg-toimistokompleksissa Helsingin Vallilassa.
* *[[Pöllölaakson aarre]]*, vuosina 1995–1996 esitetty viihdeohjelma MTV3:lla.
Salla Viikka

**Salla Viikka** (s. 1975) on suomalainen näytelmäkirjailija, dramaturgi ja graafinen suunnittelija. Hän voitti 2015 Lea-palkinnon näytelmällä *Aukko*. Hänen näytelmiään on käännetty englannin, saksan, ruotsin ja tanskan kielille.

## Lähteet
Jari Eloranta

**Jari Antero Eloranta** (s. 1970) on suomalainen yhteiskuntatieteilijä, joka on toiminut talous- ja sosiaalihistorian professorina Helsingin yliopiston valtiotieteellisessä tiedekunnassa 1. syyskuuta 2018 lähtien. Hän toimi talous- ja yrityshistorian professorina Appalachian State University -yliopistossa Pohjois-Carolinassa 2004–2018. Hän on myös taloushistorian dosentti Jyväskylän yliopistossa.

Eloranta valmistui filosofian maisteriksi Jyväskylän yliopistosta 1995 pääaineenaan Suomen historia ja suoritti lisensiaatin tutkinnon taloushistoriasta vuonna 1998. Hän väitteli filosofian tohtoriksi yliopistollisessa Eurooppa-instituutissa Italiassa.

Vuonna 2020 Eloranta kutsuttiin Suomalaisen Tiedeakatemian jäseneksi. Lokakuussa 2022 Eloranta sai Tiedeakatemian myöntämän Eino Jutikkalan historiapalkinnon.

## Julkaisuja
* 
* Jari Eloranta (toim.) 1997: *Nordiska Historiska Nationalräkenskaper – Workshop 2 i Järvenpää 20-22 september 1996*. Jyväskylä: Jyväskylän yliopisto.
* Jari Eloranta 2002: *The demand for external security by domestic choices: military spending as an impure public good among eleven European states, 1920-1938* (väitöskirja). Firenze: Yliopistollinen Eurooppa-instituutti. http://hdl.handle.net/1814/5761
* Jari Eloranta & Jari Ojala (toim.) 2005: *East-West Trade and the Cold War*. Jyväskylä: Jyväskylän yliopisto. http://urn.fi/URN:ISBN:951-39-2178-6
* Jari Ojala, Jari Eloranta & Jukka Jalava (toim.) 2006: *The Road to Prosperity: An Economic History of Finland*. Helsinki: Suomalaisen Kirjallisuuden Seura.
* Jukka Jalava, Jari Eloranta & Jari Ojala (toim.) 2007: *Muutoksen merkit: Kvantitatiivisia perspektiivejä Suomen taloushistoriaan*. Helsinki: Tilastokeskus. https://www.doria.fi/handle/10024/158869
* Jari Ojala, Jari Eloranta & Heikki Roiko-Jokela (toim.) 2010: *Monelta kantilta: [[Ilkka Nummela]]lle omistettu juhlakirja*. Jyväskylä: Jyväskylän yliopisto. http://urn.fi/URN:ISBN:978-951-39-3942-7
* Jari Eloranta, Eric Golson, Andrei Markevich & Nikolaus Wolf (toim.) 2016: *Economic History of Warfare and State Formation*. Singapore: Springer.
* Jari Eloranta, Eric Golson, Peter Hedberg & Maria Cristina Moreira 2019 (toim.): *Small and Medium Powers in Global History: Trade, Conflicts, and Neutrality from the 18th to the 20th Centuries*. Abingdon, Englanti: Routledge.

## Lähteet

## Aiheesta muualla
* Jari Antero Eloranta Scopuksessa
Svatopluk

**Svatopluk** tai **Svätopluk** (k. 894) oli suur-Määrin hallitsija 870–894. Hänen hallituskaudellaan valtio saavutti laajimman mittansa.

## Valtaannousu
Svatopluk oli edellisen hallitsijan Rastislavin veljenpoika. Kun Itä-Frankian kuningas Ludvig Saksalainen hyökkäsi suur-Määriin vuonna 869, Svatoplukin hallitsema alue (luultavasti Nitra) teki tämän kanssa erillisrauhan, mikä johti osaltaan valtakunnan hajaannukseen. Rastislav joutui Svatoplukin vangitsemaksi ja hänet luovutettiin Ludwigin armeijalle, jonka hallussa hän pian kuoli.

Svatopluk joutui itsekin frankkien vangitsemaksi vuonna 870, mutta hän onnistui pakenemaan ja voittamaan frankkien armeijat yhdessä määrien, böömien sekä serbien tuella. Forcheimissä solmittu rauhansopimus vuonna 874 lopetti sodan vastineeksi Svatoplukin uskollisuudenvalasta ja vuosittain maksetusta rahasummasta. Solmitun rauhan jälkeen Frankia ei juurikaan sotkeentunut Määrin sisäisiin asioihin ennen 890-lukua.   

## Valloitussodat
Frankkien kanssa tehdyn rauhan jälkeen Svatopluk hyökkäsi useita suur-Määrin pakanallisia naapureita vastaan. Vuosien 870–880 välillä hänen onnistui valloittaa ainakin nykyisen Puolan eteläosat, itäisen Slovakian sekä Böömin ruhtinaskunnan. Tämän lisäksi myös Serbia luultavasti valloitettiin tänä aikana. Usein joko koko valloitettu heimo taikka vain sen päällikkö kastettiin kristinuskoon. 

## Politiikka
Vuonna 869 paavi Hadrianus II nimesi Methodioksen suur-Määrin ja Pannonian arkkipiispaksi. Näin Suur-Määristä tuli Rooman silmissä virallisesti itsenäinen valtio Itä-Frankiasta. Merkittävää oli myös Paavi Johannes VIII:n vuonna 880 antama *Industriae tuae* edikti, joka vahvisti määriläiset läntisen kristikunnan jäseniksi. 

Alun perin Bysantista kotoisin olleen Methodiuksen kuoleman jälkeen Svatopluk siirsi Määrin kirkon käyttämää latinalaista kirkkoliturgiaa. Methodiuksen seuraajat joko vangittiin, myytiin orjiksi taikka ajettiin maanpakoon. Näin muinaisen kirkkoslaavin käyttö loppui Määrissä ja ruhtinaskunta siirtyi lopullisesti pois ordotoksisen kirkon vaikutuspiiristä.

Svatoplukin Määri sekaantui useaan otteeseen Itä-Frankian sisäisiin asioihin, muun muassa perimyskiistoihin. Tämä oli yksi keino jolla Svatopluk tavoitteli hänen uskottua päämääräänsä syrjäyttää Frankia Keski-Euroopan johtavana valtiona. Tämä ei kuitenkaan toteutunut ja Määri ajautui taas sotaan frankkien kanssa 890-luvulla.

## Kuolema
Svatopluk kuoli vuonna 894. Suur-Määrin hallitsijana häntä seurasi hänen poikansa Mojmír II. Svatoplukin nuorempi poika Svatopluk II sai hallittavakseen Nitran ruhtinaskunnan, mutta menetti sen kapinoituaan epäonnistuneesti Mojmíria vastaan 898–899.

## Lähteet
* Dušan Třeštík, Jaroslav Pánek, Oldřich Tůma: A History of the Czech Lands, s. 71–74. Charles University, 2018.
* Vasil Gluchman: Ethics and politics of Great Moravia of the 9th century, Ethics & Bioethics (in Central Europe), 2018, Nro 1, De Gruyter Poland

### Viitteet
Unni Leino

**Unni-Päivä Leino** (s. 1965) on suomalainen kielitieteilijä. Hän työskentelee yliopistonlehtorina Tampereen yliopistossa. Vuosina 2013–2016 hän hoiti samassa yliopistossa suomen kielen professuuria. 

Leino valmistui Helsingin yliopistosta filosofian maisteriksi tietojenkäsittelytieteestä (1997) ja sitten filosofian tohtoriksi suomen kielestä (2007). Hän väitteli Helsingin yliopistossa englanninkielisellä suomalaisten järvien nimistöä tarkastelevalla artikkeliväitöskirjalla vuonna 2007. Väitöskirjan otsikko oli *On toponymic constructions as an alternative to naming patterns in describing Finnish lake names*. Hänellä on Helsingin yliopistossa suomen kielen ja sovelletun tietojenkäsittelytieteen dosentuuri.

Leino on Suomen heraldisen seuran jäsen ja vuoden 2023 alusta seuran hallituksen puheenjohtaja.  Hän on ollut myös Trasekin hallituksen jäsen.

Unni Leinon isä on suomen kielen professori Pentti Leino, äitinsä lehtori, tietokirjailija Pirkko Leino ja veljensä suomen kielen professori Jaakko Leino.

## Teoksia
* 
* 

## Lähteet
Windows Server 2022

**Windows Server 2022** on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä. Se tuli markkinoille 18. elokuuta 2021.

## Historia
Microsoft ilmoitti 22. helmikuuta 2021, että Windows Server 2022 julkaistaan 3. maaliskuuta samana vuonna.

3. maaliskuuta 2021 Microsoft julkaisi Windows Server 2022 -käyttöjärjestelmän ensimmäisen esiversion. Yleisesti saataville Windows Server 2022 tuli 18. elokuuta 2022.

## Järjestelmävaatimukset

## Lähteet
Uinnin Suomen-mestaruuskilpailut 1921

Suomen Uimaliitto järjesti mestaruuskilpailut kolmessa osassa. Ensimmäisen osan mestaruuskilpailut järjestettiin Viipurissa Pantsarlahden uimalaitoksessa 23.–24.7.1921, toisen osan mestaruuskilpailut Turussa 24.7.1921 ja kolmannen osan Helsingissä Ursinin uimalassa 30.–31.7.1921. Viipurin kilpailuissa ratkottiin Suomen mestaruudet naisten lajeissa ja Turun kilpailuissa miesten selkä- ja rintauintimestaruudet. 

## Miehet

### 100 m vapaauinti

### 200 m vapaauinti

### 500 m vapaauinti

### 1 000 m vapaauinti

### 100 m selkäuinti

### 200 m rintauinti

### 4 x 50 m vapaauinti viesti

### 4 x 100 m vapaauinti viesti

### Vaihtelevat ponnahduslautahypyt

### Vaihtelevat kerroshypyt

### Suorat kerroshypyt

## Naiset

### 50 m vapaauinti

### 100 m vapaauinti

### 500 m vapaauinti

### 100 m rintauinti

### 4 x 50 m vapaauinti viesti

### Suorat kerroshypyt

## Lähteet
* 
* 
* 
* 
*
Käpylampi

**Käpylampi** voi tarkoittaa ainakin seuraavia:

* Käpylampi, lampi Kaavilla
* Käpylampi, lampi Mikkelissä
* Käpylampi, lampi Saarijärvellä
Minna Räsänen

**Minna Räsänen** (s. 1964 Joensuu) on suomalainen taidemaalari.

Räsäsen maalauksia on esillä Itä-Suomen yliopiston Joensuun- ja Kuopion-kampuksilla.

## Lähteet
Puutavararikos

**Puutavararikos** on rikos, jossa henkilö luvatta käyttää toisen omistamaa puutavaraa tai varastaa puutavaraa. Tämä voi sisältää esimerkiksi metsästyspuiden kaatamisen tai puutavaran varastamisen metsästä tai puutavarayrityksen varastosta. Rangaistukset puutavararikoksesta vaihtelevat maittain ja rikoksen laajuuden mukaan, mutta ne voivat sisältää sakkoja, vankeustuomioita tai jopa vuosien vankeustuomioita.

## Aiheesta muualla
*Puutavararikos Finlexissä
Panaceae

**Panaceae** on Polyporales-lahkoon kuuluva sieniheimo. Se sisältää suvut *[[Panus]]* ja *[[Cymatoderma]]*. Molemmat suvut sisältävät jalallisia, lakillisia lajeja, mutta *Panus*-suvun lajeilla on lisäksi heltat. Rihmastorakenne on dimiittinen. Itiöt ovat läpikuultavat, sileät ja ohutseinäiset. Panaceae-sienet ovat valkolahottajia.

Panaceae ja sen sisarheimo Cerrenaceae kuvattiin geenianalyysien perusteella vuonna 2017. Kaikki tutkijat eivät kuitenkaan pidä näin tarkkaa heimojakoa tarpeellisena, vaan he tunnustavat laajan Meruliaceae-heimon. Alla oleva kladogrammi perustuu vuoden 2017 tutkimukseen, ja se havainnollistaa laajan ja suppean Meruliaceae-heimon eron.

## Lähteet
Uuden-Seelannin parlamenttivaalit 2023

**Uuden-Seelannin vuoden 2023 parlamenttivaalit** järjestettiin 14. lokakuuta. Niissä valitaan kaikki maan parlamentin 120 edustajaa seuraavaksi kolmeksi vuodeksi.

## Tausta ja vaalijärjestelmä
Pääministeri Jacinda Ardern erosi tammikuussa 2023 ja ilmoitti samalla, ettei aio asettua ehdolle enää tulevissa vaaleissa.

Uudessa-Seelannissa on tarkoitus järjestää myös väestönlaskenta vuoden 2023 aikana, mutta sen vaikutuksista vaalipiirijakoon päätetään vasta vuonna 2024.

Äänioikuetettuja ovat kaikki sellaiset henkilöt, jotka täyttävät seuraavat ehdot:

* Vähintään 18-vuotias
* Uuden-Seelannin kansalainen
* Asunut Uudessa-Seelannissa vähintään vuoden yhtäjaksoisesti jossain vaiheessa elämäänsä

## Kampanjointi
TVNZ 1 -kanavan kyselyn mukaan äänestäjien viisi tärkeintä huolenaihetta vaaleissa ovat elintasokustannukset (28 % vastaajista), talous (17 %), terveydenhuolto (14 %), rikollisuus (9 %) ja ympäristö (8 %). Pelkästään maorivastaajien keskuudessa suurin huolenaihe oli myös elintasokustannukset (35 %) ja toisena maorien asiat yleisesti (15 %).

### Vaaliväittelyitä

## Alustavat tulokset

Kun äänistä oli laskettu 85 % pääministeri Hipkins myönsi tappionsa ja onnitteli Luxonia. Työväenpuolueella oli tuossa vaiheessa vain 26,5 % kannatus.

## Jälkipyykki
Koska Māori-puolue voitti enemmän paikkoja kuin, mitä alkuperäisväestölle oli kiintiöity, parlamentin koko kasvaa yhdellä paikalla. Toinen ylimääräinen paikka () johtuu siitä, että ACT:n ehdokas Port Waikaton vaalipiirissä kuoli ennen vaaleja ja lain mukaan tämä johtaa vaalipiirissä täyttövaaliin 25. marraskuuta. Näin ollen parlamentin kooksi saattaa tulla 122. Myöhemmin marraskuun alussa muiden täyttövaalien jälkeen parlamentin uudeksi kooksi tuli 123.

Kansallispuolue muodosti hallituksen ACT:n ja NZ Firstin kanssa. Hallitus vannoi virkavalansa 27. marraskuuta.

## Lähteet
Sydenhamin korea

**Sydenhamin korea** on neurologinen häiriö. Se aiheuttaa liikehäiriön, korean, joka johtaa nopeisiin, nytkähteleviin ja epäsäännöllisiin pakkoliikkeisiin erityisesti kasvoissa ja raajoissa. Muita mahdollisia oireita ovat muiden muassa lihasheikkous, puheen epäselvyys, päänsärky ja kouristelu. Sydenhamin koreasta on käytetty muitakin nimiä, joihin ovat kuuluneet "reumaattinen korea" ja myöhäiseen keskiaikaan juurensa juontava "Pyhän Vituksen tanssi". Häiriön kuvasi ensimmäisenä englantilainen lääkäri Thomas Sydenham.

Sydenhamin korea liittyy streptococcus pyogenes -bakteeriin ja on yleisimmin lapsen sairastamasta reumakuumeesta johtuva. Sairastuneiden keski-ikä on yksitoista vuotta. Sydenhamin korea kehittyy 8–15 %:lle reumakuumetta sairastavista. Se on harvinaisuudestaan huolimatta yleisin hankinnainen nuoren iän liikehäiriön muoto. Tytöillä Sydenhamin korean on todettu olevan yleisempi kuin pojilla.

Sydenhamin koreasta kärsivillä esiintyy usein tunne-elämän tai käytöksen häiriöitä. Tunteiden ailahtelevaisuus ilmenee esimerkiksi vähäpätöisiä tapahtumia seuraavina itkunpuuskina, minkä lisäksi potilailla ilmenee yleisesti ärtyisyyttä ja ahdistuneisuutta. Sydenhamin korean aiheuttama liikehäiriö on usein pahempi rasituksen, väsymyksen tai kiihtymyksen aikana. Joissain tapauksissa Sydenhamin korea vaikuttaa vain toiseen puoleen kehosta. Oireilun vaikeusaste vaihtelee lievästä toimintakyvyn vievään. Tyypillisesti Sydenhamin korea paranee muutamien viikkojen tai enintään noin 6–7 kuukauden sisällä. Sydenhamin korean mahdollisia erotusdiagnooseja ovat systeeminen lupus erythematosus, päihtymyksen aiheuttama tila, Wilsonin tauti, hyvänlaatuinen periytyvä korea ja kilpirauhasen liikatoiminta. Hoitomuotoina käytetään muun muassa kortikostiroideja, streptokokki-infektion penisilliinihoitoa, valproaattia ja antipsykoottisia lääkkeitä (neuroleptit). Nopeilla hoitotoimenpiteillä profylaktisilla antibiooteilla voidaan lievittää oireita ja minimoida sydämelle koituva vahinko. Yleensä Sydenhamin korea paranee täysin, mutta sen uusiutuminen on yleistä. Sydenhamin koreasta aikaisemmin kärsineillä chorea gravidarum on yleinen raskauden komplikaatio.

## Lähteet
Portland International Raceway

**Portland International Raceway** on Portlandissa Yhdysvalloissa sijaitseva moottorirata, joka on syntynyt osittain tulvassa tuhoutuneen Vanportin tieverkostolle. Suurimmat tapahtumat vuosittain ovat IndyCar Series -sarjan Grand Prix of Portland ja NASCAR-sarjan kilpailu. Radalla on ajettu myös American Le Mans Series -sarjan Portland Grand Prix.

## Historia
Portlandin kaupunki osti alueen vuonna 1960 ja ensimmäinen kilpailu alueella järjestettiin vuonna 1961. 1970-luvun alussa rata päällystettiin uudestaan, radalle tehtiin mutkia ja lisättiin törmäysaitoja. Varikkoaluetta muutettiin merkittävästi. Vuonna 1984 radalle tehtiin jälleen parannuksia.

## Lähteet
Slugterra

**Slugterra** on kanadalainen TV-animaatiosarja. Sarjan on tuottanut DHX Media studioillaan Torontossa ja Vancouverissa. Suomessa sitä on näyttänyt Yle TV2 5. marraskuuta 2012 lähtien.

## Äänirooleissa
### Suomeksi
Juhani Rinta

**Paavo Juhani Rinta** (5. heinäkuuta 1928 Laihia – 29. maaliskuuta 2017 Laihia) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen arvonimen.

Rinnan vanhemmat olivat maanviljelijä, herastuomari Juho Emil Rinta ja emäntä Fanny Josefiina Kahra ja puoliso vuodesta 1948 Eeva Anna Rajamäki. Rinta harjoitti opintoja Turun kristillisessä opistossa, mutta ei suorittanut mitään tutkintoa. Hän oli maanviljelijä Naskalin tilalla Laihialla ja merkittävä osuustoimintaliikkeen vaikuttaja, mutta hänellä oli myös muita tärkeitä luottamustehtäviä. Rinta oli muun muassa Laihian kunnanhallituksen jäsen 1966–1973, valtioneuvoston asettaman maidon 2-hintaneuvottelukunnan jäsen 1985–1990, Laihian Osuusmeijerin hallituksen puheenjohtaja vuodesta 1958, *[[Ilkka (sanomalehti)|Ilkkaa]]* julkaisevan Ilkka Oy:n johtokunnan ja hallituksen puheenjohtaja 1964–1994, Valion hallintoneuvoston jäsen 1968–1978 ja hallituksen maanviljelijäjäsen 1979–1990, Kuivamaito Oy:n hallintoneuvoston jäsen vuodesta  1979 sekä  Maataloustuottajain Keskusliiton maitovaliokunnan jäsen 1968–1990, Pellervo-Seuran valtuuskunnan jäsen ja Maatalouskeskusten Liiton johtokunnan asiantuntijajäsen 1982–1990. Rinta tuli tunnetuksi varsinkin  monien itsenäisten osuusmeijereiden rakennemuutoksessa Valion yhteyteen. Maanviljelysneuvoksen arvonimen hän sai 1990. Taiteilija Fritz Jakobsson maalasi hänen muotokuvansa 1991.

Ekonomi, kauppaneuvos Perttu Rinta on Juhanin Rinnan ja Eeva Anna Rajamäen poika.

## Lähteet

## Aiheesta muualla
*
LATAM Colombia

**Aerovías de Integración Regional S.A.** (**AIRES**) eli **LATAM Airlines Colombia** (aiemmin **LAN Colombia**)  on LATAM Airlines Groupiin kuuluva kolumbialainen lentoyhtiö. Yhtiön tärkein lentoasema on El Doradon kansainvälinen lentoasema, ja se on Kolumbian toiseksi suurin lentoyhtiö Aviancan jälkeen.

## Laivasto
**LATAM Colombian laivasto tammikuussa 2023:**

* 5 Airbus A319-100
* 8 Airbus A320-200

## Lähteet
Elias A. Lehtonen

**Elias Anselm Lehtonen** (17. huhtikuuta 1887 Lieto – 22. tammikuuta 1923 Turku) oli suomalainen toimittaja. Lehtonen oli pitkään ''Turun Sanomien'' toimitussihteerinä ja toimi myös lehden vastaavana toimittajana.

Elias Lehtosen vanhemmat olivat August Anshelm Lehtonen ja Elisabeth Fredrika Juva. Lehtonen pääsi ylioppilaaksi 1909 Turun suomalaisesta klassillisesta lyseosta. Opiskeltuaan vuoden verran Helsingin yliopistossa hän siirtyi kesällä 1910 *Turun Sanomien* toimittajaksi. Lehtonen oli *Turun Sanomien* toimitussihteerinä syksystä 1911 alkaen ja toimi lehden vastaavana toimittajana 1917–1918.

Lehtonen teki 1914 opintomatkan Saksaan käyden muun muassa Leipzigin graafillisilla messuilla. Kesällä 1921 hän oli Nuorsuomalaisen Sanomalehtimiesyhdistyksen stipendiaattina Saksassa ja tutustui sanomalehtioloihin Saksan eri kaupungeissa.

Lehtonen kuoli 35-vuotiaana tammikuussa 1923 Turussa sairastuttuaan influenssaan, joka kääntyi sitten keuhkokuumeeksi. Hänellä oli jo aiemmin ollut ongelmia terveyden suhteen ja hän joutui muun muassa eroamaan Turun suojeluskunnasta sydänoireiden vuoksi.

## Lähteet
Frans Brynolf Rosendahl

**Frans Brynolf Rosendahl** (16. elokuuta 1848 Kuhmalahti – 23. helmikuuta 1917 Helsinki) oli suomalainen juristi, senaatin esittelijäsihteeri ja todellinen valtioneuvos.

Rosendahlin vanhemmat olivat lukkari Frans Fredrik Rosendahl ja Elisabet Seppälä. Hän pääsi ylioppilaaksi 1867 Porvoon kymnaasista ja suoritti Helsingin yliopistossa kameraalitutkinnon 1872 ja tuomarintutkinnon 1873. Rosendahl sai varatuomarin arvon 1876.

Rosendahl toimi aluksi Pernajan kihlakunnan kruununvoutina ja sen jälkeen vuodesta 1895 Viipurin läänissä lääninkamreerina. Hän oli viimeksi senaatin kamaritoimituskunnan esittelijäsihteerinä 1897–1914. Rosendahl sai todellisen valtioneuvoksen arvon 1913. Rosendahl oli jäsenenä useissa valtion komiteoissa. Hän oli Helsingin Suomalaisessa Säästöpankissa varapuheenjohtajana ja vuodesta 1904  valtion edusmiehenä Kansallis-Osake-Pankissa.

Rosendahl oli naimisissa 1884–1889 Ellen Adele Deviennen (k. 1889) kanssa.  Heidän tyttärensä Malin Rosendahl (1885–1946) oli naimisissa professori ja rehtori Wäinö Bonsdorffin kanssa.

## Lähteet
Televisioalan Hall of Fame

Televisioakatemian hallitus jakaa vuosittain **elämäntyöpalkinnot televisioalan ansioituneille tekijöille** Kultainen Venla-gaalassa, joista tulee samalla Televisioakatemian kunniajäseniä.

## Kunniajäsenet

Kunniajäsenet 2010–2024:

* Neil Hardwick
* Pertti Humppila
* Matti Ijäs
* Jarmo Jääskeläinen
* Hannu Kahakorpi
* Heikki Kahila
* Hannu Karpo
* Leena Kaskela
* Solja Kievari
* Heikki Kinnunen
* Helena Kokko
* Kari Kyrönseppä
* Liisa-Maija Laaksonen
* Hannele Lauri
* Arvi Lind
* Eeva Litmanen
* Pirkka-Pekka Petelius
* Helena Petäistö
* Mirja Pyykkö
* Päiviö Pyysalo
* Eila Roine
* Ismo Sajakorpi
* Kari Salmelainen
* Simo Salminen
* Hannu Seikkula
* Heikki Seppälä
* Miitta Sorvali
* Ritva Valkama
* Eija Vilpas
* Rauli Virtanen
* Riitta Väisänen
* Tauno Äijälä

## Lähteet
Fredrik Olofsson

**Fredrik Olofsson** (s. 27. toukokuuta 1996 Helsingborg, Ruotsi) on ruotsalainen jääkiekkoilija, joka pelaa Ruotsin pääsarjassa SHL-joukkue Rögle BK:ssa. Hän on pelipaikaltaan vasen laitahyökkääjä. Chicago Blackhawks varasi hänet NHL:ään varaustilaisuuden neljännellä kierroksella 98. varauksena vuonna .

## Ura
### Seuraura

### Maajoukkueura
Olofssonin ensimmäinen maajoukkueturnaus oli vuonna 2013 pelattu Hlinka-Gretzky Cup. Vähän myöhemmin sen jälkeen hän on melko aktiivisesti kuulunut Ruotsin miesten maajoukkueeseen, pelattuaan Ruotsin, Venäjän ja Tšekin EHT-turnauksissa vuosina 2021 ja 2022 ja vuoden 2022 talviolympialaisissa Pekingissä.

## Lähteet
*

### Viitteet
Lucy Dacus

**Lucy Dacus** (s. 2. toukokuuta 1995 Mechanicsville, Virginia) on yhdysvaltalainen laulaja-lauluntekijä. Dacus solmi levytyssopimuksen Matador Recordsin kanssa vuonna 2016 ja on julkaissut kolme studioalbumia: *No Burden* (2016), *Historian* (2018) ja *Home Video* (2021).

Soolouransa ohella Dacus kuuluu Boygenius-yhtyeeseen yhdessä Julien Bakerin ja Phoebe Bridgersin kanssa. Yhtyeen ensimmäinen albumi *[[The Record]]* julkaistiin vuonna 2023.

Dacus esiintyi Suomessa ensimmäistä kertaa Helsingin juhlaviikoilla vuonna 2022.

## Diskografia
### Soolojulkaisut
#### Studioalbumit
* *No Burden* (2016)
* *Historian* (2018)
* *Home Video* (2021)

### Boygenius
#### Studioalbumit
* *[[The Record]]* (2023)

#### EP:t

* *boygenius* (2018)
* *the rest* (2023)

## Lähteet
Fedir Krytševskyi

**Fedir Krytševskyi**,  (22. toukokuuta (J: 10. toukokuuta) 1879 Lebedyn, Harkovan kuvernementti – 30. heinäkuuta 1947 Irpin, Kiovan alue, Ukrainan SNT) oli ukrainalainen taidemaalari ja opettaja. Hänen veljensä oli arkkitehti ja taidemaalari Vasyl Krytševskyi.

Krytševskyi valmistui 1901 moskovalaisesta taideoppilaitoksesta ja 1910 Pietarin taideakatemiasta. Hän kierteli Länsi-Euroopassa vuoden verran ja asettui sitten Kiovaan, jossa hän toimi 1914–1918 Kiovan taidekoulun opettajana ja johtajana. Hän kuului vuonna 1917 Ukrainan valtion taideakatemian perustajiin ja toimi sen johtajana ja vuosina 1918 ja 1920–1922 rehtorina. Akatemian lakkauttamisen jälkeen hänet nimitettiin professoriksi Kiovan valtion taideinstituuttiin (1922–1932, 1934–1941) ja Harkovan taideinstituuttiin.

Paetessaan länteen 1943 hän sairastui ja joutui etenevien venäläisten joukkojen käsiin. Häntä kuulusteltiin ja kidutettiin, ennen kuin hänet huonokuntoisena vapautettiin. Hän menetti kaikki arvonimensä ja arvomerkkinsä. Hänen "maineensa palautettiin" kaksitoista vuotta hänen kuolemansa jälkeen, ja vuonna 1959 Kiovassa järjestettiin ensimmäinen hänen maalaustensa retrospektiivinen näyttely. Hänen tuotannostaan on ilmestynyt sittemmin julkaisuja.

Krytševskyi oli tuottelias taiteilija, jonka tuotantoon kuuluu lähes tuhat maalausta. Maalaukset ovat usein suuria. Tyylillisesti hän läheni ajoittain Myh’ailo Boitšukin koulukunnan uusbysanttilaisuutta mutta suuntautui sittemmin realismiin. Hän maalasi myös muotokuvia ja omakuvia. Hän oli 30 vuotta ukrainalaisen taiteen johtavia hahmoja. Hän järjesti kaksi kertaa, 1911 ja 1913, ukrainalaiseen taiteeseen keskittyviä näyttelyjä, piti yksityisnäyttelyjä ja osallistui ryhmänäyttelyihin, myös ulkomailla. Hänen oppilaitaan olivat Myh’ailo Dmytrenko, Ljudmyla Morozova, Tetjana Jablonska, Serhi Hryhorjev ja Heorhi Melihov.

## Maalauksia

10fk.jpg!PinterestLarge.jpg|Nimetön
12fk.jpg!PinterestLarge.jpg|Luonnos
15fk.jpg!PinterestLarge.jpg|Nimetön
442201312.jpg!PinterestLarge.jpg|Nimetön


## Lähteet

## Aiheesta muualla
Endless Summer Vacation

**Endless Summer Vacation** on yhdysvaltalaislaulaja Miley Cyrusin albumi, joka julkaistiin 10. maaliskuuta 2023. Albumi on Cyrusin ensimmäinen julkaisu Columbia Recordsin kautta. Hän solmi levytyssopimuksen yhtiön kanssa vuonna 2021.

Cyrusin julkaiseman tiedotteen mukaan albumi on ”rakkauskirje Los Angelesille” ja ”heijastus voimasta, jonka hän on löytänyt keskittyessään sekä fyysiseen että henkiseen hyvinvointiinsa”. Hän on kuvaillut levyn alkupuolta aamupäivän tunnelmaksi, loppupuolta vastaavasti iltapäiväksi ja illaksi. Albumin kappaleilla käsitellään sekä rakastumista että eroa ja sydänsurua.

Albumin ensimmäisenä singlenä julkaistiin kappale ”Flowers” 13. tammikuuta 2023. Julkaisua seuranneella viikolla kappale sijoittui striimauslistojen ensimmäiseksi useissa musiikin suoratoistoa tarjoavissa palveluissa ympäri maailmaa ja siitä tuli yksi ensimmäisen viikon aikana parhaiten myyneistä kappaleista viime vuosina. Albumilta on julkaistu singleinä myös kappaleet ”River” ja ”Jaded”.

Albumi on saanut useita Grammy-ehdokkuuksia. Se on ehdolla muun muassa vuoden albumin Grammy-palkinnon ja parhaan pop-albumin palkinnon voittajaksi. "Flowers" on ehdolla muun muassa vuoden lauluksi ja vuoden levytykseksi

## Vastaanotto
*[[Helsingin Sanomat|Helsingin Sanomien]]* arvostelussa albumia nimitettiin Cyrusin uran parhaaksi. *[[Soundi]]n* mukaan albumi oli ”mielekäs kuuntelokokemus”, kappaleiden melodiat hyviä ja tulkinta vakuuttavaa. Se ei kuitenkaan tuonut mitään uutta Cyrusin artistikuvaan. Albumin kiinnostavimpia kappaleita olivat lehden mukaan ”Jaded” ja ”Handstand”. ”Flowers”-kappaletta kutsuttiin perinteiseksi radiopopiksi.

### Arvostelut
* Helsingin Sanomat: 
* Soundi: 

## Kappaleet
#
#
#
#
#	
#	
#	
#	
#
#
#
#
#

## Lähteet
Frans Vilho Paavola

**Frans Vilhelm (Vilho) Paavola** (25. toukokuuta 1875 Raisio – 26. joulukuuta 1910 Raisio) oli suomalainen toimittaja. Hän oli Turun Sanomissa toimitussihteerinä ja päätoimittajana.

Paavolan vanhemmat olivat talollinen Kaarle Kustaa Kunnanen ja Kustaava Vilhelmiina Paavola. Hän pääsi ylioppilaaksi 1896 Turun lyseosta ja suoritti Helsingin yliopistossa teologian alkututkinnon 1898. Hän ehti saada lähes valmiiksi opintonsa filosofian kandidaatin tutkintoa varten, kun hän joutui keskeyttämään ne sairastuttuaan kurkkutuberkuloosiin.

Paavola aloitti uransa Sanomia Turusta -lehden avustajana. Tämä lehti kuitenkin lakkautettiin, ja vasta 1904 saatiin lupa sen seuraajan Turun Sanomien julkaisemiseen vuoden 1905 alusta alkaen. Paavola liittyi uuden lehden toimitukseen vakinaisena toimittajana ja työskenteli lehdessä reportterina, toimitussihteerinä ja vuonna 1910 päätoimittajana.

Paavola kuoli joulukuussa 1910 Raisiossa pitkään sairastamaansa kurkkutuberkuloosiin.

## Lähteet
Kaluuna

**Kaluuna** () on virkapukuun kiinnitetty arvoa osoittava hopea- tai kultalankanauha. Se voi sijaita puvun kauluksessa, olkaimessa tai hihansuussa. Kaluunoita käytetään muun muassa sotilaspuvuissa.

## Lähteet
Lauri Rosendal

**Lauri Fredrik Rosendal** (13. joulukuuta 1879 Oulu – 28. helmikuuta 1948 Oulu) oli suomalainen toimittaja ja tarkastaja. Hän oli Turun Sanomissa päätoimittajana.

Lauri Rosendalin vanhemmat olivat lyseonrehtori Magnus (Maunu) Rosendal ja Alma Karolina Helsingius. Hän pääsi ylioppilaaksi 1897 Oulun lyseosta ja valmistui Helsingin yliopistosta filosofian kandidaatiksi 1901.

Rosendal toimi sanomalehtimiehenä vuosina 1904–1910, joista Yhdysvalloissa 1905–1906. Yhdysvalloissa Rosendal oli Eero Erkon perustaman Amerikan Kaiku-lehden päätoimittajana, hän oli aiemmin ollut työssä Helsingin Sanomien toimituksessa. Suomeen palattuaan hän oli Suomalainen Kansa-lehden toimituksessa. Turun Sanomien päätoimittajana Rosendal oli vuosina 1908–1910. Vuodesta 1918 alkaen hän oli IV piirin köyhäinhoidon tarkastajana Oulussa. Vuonna 1933 hänet valittiin Isänmaallisen Kansanliikkeen valtuuskuntaan.

Lauri Rosendal oli naimisissa vuodesta 1915 filosofian kandidaatti Ebba Sofia Helanderin kanssa.  Heidän poikansa Lars Erik (Erkki) Magnus Rosendal (1918–1944) palveli jatkosodan aikana luutnanttina Jalkaväkirykmentti 11:ssa Pohjois-Suomen rintamilla. Hän haavoittui Lapin sodan aikana Torniossa 3. lokakuuta 1944 ja kuoli Uumajan sairaalassa Ruotsissa marraskuussa 1944.

## Lähteet
La Zarra

**Fatima Zahra Hafdi** (s. 25. elokuuta 1988), joka tunnetaan myös taiteilijanimellä **La Zarra**, on kanadalainen laulaja-lauluntekijä. Hän edusti Ranskaa vuoden 2023 Eurovision laulukilpailussa Liverpoolissa.

## Diskografia
### Studioalbumit
* *Traîtrise* (2021)

### Singlet
* ”À l'ammoniaque/Mon dieu” (2020)
* ”Printemps blanc” (2021)
* ”Tirer un trait” (2021)
* ”Tu t'en iras” (2021)
* ”TFTF” (2021)
* ”Santa Baby” (2021)
* ”Sans moi” (2022)

## Lähteet
Luettelo Harkovan metroasemista

Tämä on **luettelo [[Harkovan metro|Harkovan]] metroasemista**.
## [[H’olodnohirsko-Zavodska-linja]]
* H’olodna hora
* Pivdennyi vokzal
* Tsentralnyi rynok
* Maidan Konstytutsiji -> Istorytšnyi muzei
* Prospekt Haharina
* Sportyvna -> Metrobudivnykiv
* Zavod imeni Malyševa
* Turboatom
* Palats Sportu
* Armijska
* Imeni O.S. Maselskoho
* Traktornyi zavod
* Industrialna

## [[Saltivska-linja]]
* Istorytšnyi muzei -> Maidan Konstytutsiji
* Universytet -> Deržprom
* Puškinska
* Kyjivska
* Akademika Barabašova
* Akademika Pavlova
* Studentska
* Herojiv Pratsi

## [[Oleksijivska-linja]]
* Peremoha
* Oleksijivska
* 23 Serpnja
* Botanitšnyi sad
* Naukova
* Deržprom -> Universytet
* Arh’itektora Beketova
* Zah’ysnykiv Ukrajiny
* Metrobudivnykiv -> Sportyvna

## Lähteet
Sami Heikkilä

**Sami Heikkilä** (s. 1984 Kuusamo) on suomalainen laulaja-lauluntekijä. Heikkilä vaikuttaa yhtyeessä Suomen Tulli. Yhtye on ollut aktiivinen vuodesta 2009. 

## Diskografia

### Albumit

* Sami Heikkilä & Kolme viljaa (Kitka Records 2021)  
*Kolme viljaa: Anssi Alajuuma, Antti Karjalainen, Ville Aunola*

### Singlet
*Voin luvata sateisen kesän / Jos sinut saan (Luova Records 2019)
*Ikuisuus nyt (Tulli-levyt 2022)
* Tavallinen tarina (Tulli-levyt 2022)

### Ep:t

* Kaunein muisto (Luova Records 2020)
* Öistä 2018 (Luova Records) 

## Aiheesta muualla
* [https://www.luovarecords.com/samiheikkila Sami Heikkilä - Luova Records
Gustaph

**Stef Caers** (s. 5. heinäkuuta 1980), joka tunnetaan myös taiteilijanimellä **Gustaph**, on belgialainen laulaja-lauluntekijä, tuottaja ja lauluvalmentaja. Hän edusti Belgiaa vuoden 2023 Eurovision laulukilpailussa Liverpoolissa kappaleella ”Because of You”.

## Diskografia
### Singlet
* ”Gonna Lose You” (2000)
* ”Sweetest Thing” (2000)
* ”Same Thing” (2011)
* ”Jaded” (2011)
* ”Second Coming” (2020) (Adam Josephin kanssa)
* ”Call” (2022) (Lady Linnin kanssa)
* ”Because of You” (2023)
* ”The Nail” (2023)

## Lähteet
Lipun häpäisy

**Lipun häpäisyllä** tarkoitetaan lipun häpäisyä, lippuprotokollan rikkomista tai muita toimia, joiden tarkoituksena on vahingoittaa lippua julkisesti. 

Kansallislipun häpäisyn tarkoituksena on usein ottaa kantaa maata tai sen politiikkaa vastaan. Joissakin maissa on lakeja, jotka kieltävät lipun tuhoamisen (kuten polttamisen julkisesti) tai asiattoman käytön (kuten käytön kaupallisiin tarkoituksiin). Näissä laeissa voidaan tehdä ero maan oman lipun ja muiden maiden lippujen häpäisyn välillä, tosin jotkin maat ovat kieltäneet kaikenlaisten lippujen häpäisyn.

Maissa, joissa lipun häpäisy ei ole erikseen lailla kiellettyä, voi lipun tuhoaminen tai turmeleminen silti johtaa syytteeseen häiriökäyttäytymisestä tai tuhopoltosta.
Rouse

**Rouse** on muun muassa seuraavien yhdysvaltalaisten henkilöiden sukunimi:

* Cecilia Rouse (s. 1963), ekonomi
* Christopher Rouse (1949–2019), säveltäjä
* Jeff Rouse (s. 1970), uimari ja olympiavoittaja
* Josh Rouse (s. 1972), folklaulaja ja lauluntekijä
Natriumsitraatti

**Natriumsitraatti** (C6H5O7Na3) on natrium- ja sitraatti-ionien muodostama ioniyhdiste. Yhdistettä käytetään muun muassa elintarvikkeiden lisäaineena. 

## Ominaisuudet, valmistus ja käyttö
Huoneenlämpötilassa natriumsitraatti on valkoista kiteistä ainetta. Yhdisteestä tunnetaan myös kidevedelliset di- ja pentahydraatit (C6H5O7Na3·2H2O ja C6H5O7Na3·5H2O). Aine liukenee runsaasti veteen ja lisäksi hieman etanoliin.

Natriumsitraattia valmistetaan neutraloimalla sitruunahappoa natriumhydroksidilla tai -karbonaatilla. 

:C6H8O7 + 3 NaOH → C6H5O7Na3 + 3 H2O

Natriumsitraattia käytetään useissa elintarvikkeissa happamuudensäätöaineena ja stabilointiaineena. Sen E-koodi on E331. Muita käyttökohteita ovat esimerkiksi puhdistusaineet, ruosteenpoistoaineet, puskuriliuosten valmistus ja veren hyytymisen estäminen varastoinnin aikana.

## Lähteet
Meruliaceae

**Meruliaceae** on Polyporales-lahkoon kuuluva sieniheimo. Se sisältää valkolahoa aiheuttavia orvakoita ja kääpiä. Lajit ovat usein vahamaisen näköisiä kuivana. Rihmastorakenne on yleensä monomiittinen, harvemmin dimiittinen. Itiöt ovat sileitä, läpikuultavia ja ohutseinäisiä.

## Taksonomia
Meruliaceae-heimo voidaan määritellä eri tavoin. Laajassa merkityksessä Meruliaceae sisältää muun muassa *[[Panus]]*-suvun helttasienet. Tässä noudatetaan kuitenkin vuonna 2017 esitettyä luokittelua, jossa Meruliaceae on huomattavasti suppeampi heimo. Alla oleva kladogrammi näyttää molemmat Meruliaceae-heimon määritelmät.

Suppeasti määritelty Meruliaceae sisälsi seuraavat suvut vuonna 2021:

* *[[Aurantiopileus]]*
* *[[Aurantiporus]]*
* *[[Ceriporiopsis]]*
* Kääpäorakkaat (*Climacodon*)
* *[[Crustodontia]]*
* *[[Geesterania]]*
* *[[Hermanssonia]]*
* *[[Hydnophanerochaete]]*
* *[[Hydnophlebia]]*
* *[[Lilaceophlebia]]*
* *[[Luteochaete]]*
* *[[Luteoporia]]*
* Hytyrypykät (*Merulius*)
* *[[Mycoacia]]*
* *[[Mycoaciella]]*
* *[[Odoria]]*
* *[[Pappia]]*
* Laikkurypykät (*Phlebia*)
* *[[Phlebiporia]]*
* Toraturkit (*Sarcodontia*)
* Pikkuorvakat (*Scopuloides*)
* *[[Stereophlebia]]*

## Lähteet
Microsoft 365

**Microsoft 365** on Microsoftin pilvipohjainen kuukausimaksullinen tuottavuusympäristö, joka sisältää vanhan Office-paketin ohjelmat ja uusia ominaisuuksia kuten Microsoft Teams, Outlook ja OneDrive-verkkolevy yhdellä teratavulla tallennustilaa. Tuote on käytettävissä PC-, Mac-, mobiilialustoilla ja webissä.

Microsoft otti käyttöön Office 365 -brändin vuonna 2010 yrityksille suunnattulle tilauspalvelulle.
Siihen sisältyi hostattuja palveluita kuten Exchange, SharePoint ja Lync Server.

Maaliskuussa 2023 Microsoft ilmoitti integroivansa GPT-4-kielimallin Microsoft 365 -ympäristöön.

## Lähteet